ASIER+ARBIZU+(NIRE+UDALAREN+KIROL+ANTOLAKETA)

Denok dakigun bezala, udako oporretan soinketako klaserik edo bestelako entrenamendurik ez dugunez, askoz ere kirol gutxiago egin ohi dugu. Horregatik, udarako kirol plangintza egitea gomendagarria da.

__Nire helburua:__

Nire kasuan, aste baterako plangintza prestatu dut, forman egoteko eta, bide batez, erresistentzia hobetzeko.

__Antolaketa:__

Astelehenetik ostiralera ekintza ezberdinak egingo ditut, aste burua muskuluei atseden hartzen uzteko erabiliko baitut. Lehenik eta behin, oso gogor ez asteko paseotxo bat emango dut, hurrengo egunetan berriz txandakatzen joango naiz: batzuetan korri egingo dut eta beste egunetan berriz bizikletan ibili. Korri egingo dudan egunetan, adibidez, lesioak sahiesteko, beroketa egingo dut: hasteko, modu arinean korri egingo dut 10 bat minutu, ondoren erritmo azkar eta konstante batean jarraituz.

__Astelehena:__Lehenengo eguna izanik, gorputza gehiegi ez behartzeko oinez joango naiz Legorretako paper-fabrikaraino gutxigorabehera, ordu eta erdi igaroko dudalarik. Hau guztia goizean egingo dut (beste egun guztietan bezala), bazkal ostean apur bat atseden hartu ahal dezadan.

__Asteartea:__Bigarren eguna izanik, eta apur bat aldatzeko, atzoko ibilbide baina pixka bat luzeagoa egingo dut, baina bizikletaz. Kasu honetan, lehenengo beroketa egitea garrantzitsua denez, 5 bat minutu egingo ditut korrika, ondoren luzapen ariketak egin eta azkenik bizikleta hartzeko. Behin bizikleta hartuta, lehenengo 5 minutuak poliki egingo ditut, ondoren abiadura hartu ahal izateko. Aurretik aipatu bezala, Legorretako gasolindegiraino egingo dut itzulia. Etxera itzultzean, hasierako egoerara itzultzeko, lesioak sahiestu nahian, abdominalak, flexioak eta lunbareak egingo ditut.

__Asteazkena:__ Gaur hirugarren eguna izanik, eta aurretik esan dudan bezala beti kirol berdina ez egitearren, korri egingo dut, oinez egin nuen ibilbide berbera eginez gutxigorabehera. Aurreko egunean bezala, 5 minutuz korrika arina egin, ondoren luzapen ariketak eta azkenik korri egin, beroketan baino azkarrago noski. Hau guztia ordu batean egingo dut gutxigorabehera, eta etxera itzultzean, aurreko egunean bezala, hasierako egoerara itzulera egingo dut.

__Osteguna:__Egun honetan, asteartean bezala bizikletan joango naiz, baina Alegia alderaino oraingoan. Berriz ere, beroketaren ondoren 5 minutu egingo ditut erritmo lasaiean, ondoren erritmo azkarrago eta konstante bat hartzeko. Gaur egingo dudan distantzia luzeagoa denez, denbora gehiago emango dit ibilbide osoa egiteak. Beste egunetan bezala, lesiorik ez jasotzeko, abdominalak, flexioak eta lunbareak egingo ditut.

__Ostirala:__ Gaur, aste honetako entrenamendua amaitzeko, beste korrikaldi bat egingo dut, asteazkenekoa bezalakoa. Beste egunetan bezela lehenik ondo berotu, ondoren aukeratutako ibilbidea egin eta amaitzeko hasierarako egoerara itzulia burutuko dut.

Honekin guztiarekin, astero ondo betez gero, nire gaitasun fisikoa hobetzea espero dut, hau da, aurretik aipatu dudan bezala erresistentzia hobea edukitzea eta forma hobean egotea.